નવી દિલ્હી, 2 નવેમ્બર: દુનિયાની સૌથી ખતરનાખ આતંકવાદી સંગઠન આઇએસઆઇએસની એવી સેનાના ગઠનને લઇને ગંભીર છે જેની પર વિજય મેળવવો મુશ્કેલ બની શકે છે. હાલમાં જ રીલિઝ કરવામાં આવેલ પોતાના દિશા નિર્દેશોમાં આઇએસઆઇએસે મહિલા આતંકવાદીઓને સંકેત આપ્યા છે કે તેઓ માત્ર એક આતંકી સંગઠન નહીં પરંતુ મહિલા આતંકવાદીઓની એક આખી સેના બનાવવા માગે છે. આ વાતનો ખુલાસો ત્યારે થયો જ્યારે હૈદરાબાદની કેટલીક મહિલાઓને પશ્ચિમ બંગાળથી ઊઠાવવામાં આવી અને તેમની પૂછપરછ કરવામાં આવી. પૂછપરછમાં તે મહિલાઓએ આઇએસઆઇએસના વાસ્તવિક વિચારોનો ખુલાસો કર્યો. મહિલાઓએ જણાવ્યું કે આઇએસઆઇએસ મહિલાઓને પોતાની સેનામાં માત્ર લડાઇ માટે નથી ઇચ્છતો.